laion/Wikipedia-Exotic huggingface dataset:
Slītere rahvuspark

Slītere rahvuspark on rahvuspark Lätis Kuramaal Dundaga piirkonna territooriumil. Rahvuspark loodi 2000. aastal senise Slītere looduskaitseala asemele. Pindala on 163,6 km². Hõlmab osaliselt ka Liivi Ranna. Rahvuspargi administratsioon asub Dundagas. Tänu eraldatusele ümbritsevast maailmast ja piiritsoonile, mis hoidis ranna inimtühjana, on seal säilinud puutumatu loodus. Et seda kaitsta, loodi juba aastal 1921 Kuramaa põhjaosa sisemaale Slītere looduskaitseala, mida hiljem korduvalt laiendati. Tänapäeval hõlmab rahvuspark ka suure osa rannaaladest. Haruldaste taime- ja loomaliikide poolest on Slītere rahvuspark Lätis üks rikkamaid. Rahvuspargile allub administratiivselt ka Grīnise looduskaitseala. Slītere rahvuspark looduskaitseameti kodulehel Rahvuspargi koduleht
Saarimaa

Saarimaa on liidumaa Saksamaa edelaosas.  Pikemalt artiklis Saari Basseini territoorium Versailles' rahulepingu tingimuste järgi okupeeriti piirkond Prantsusmaa ja Suurbritannia poolt. Tegelikult tegeles piirkonna administreerimisega siiski põhiliselt Prantsusmaa. 1920. aastal anti okupatsioonivägedele 15-aastane Rahvaste Liidu mandaat, mille põhjal loodi Saari Basseini territoorium. Pärast Teist maailmasõda oli Saarimaa Prantsusmaa poolt administreeritav protektoraat (Saarimaa Protektoraat). 1954. aastal valmis Prantsusmaa ja Lääne-Saksamaa koostöös plaan iseseisva Saarimaa rajamiseks, kuid 23. oktoobril 1955 toimunud rahvahääletus laitis selle rohkem kui kahekordselt maha – 32,29% Saarimaa elanikest pooldas iseseisvust, 67,71% soovis liituda Lääne-Saksamaaga. Seepeale sõlmisid Prantsusmaa ja Lääne-Saksamaa 27. oktoobril 1956 Luxembourgis Saari lepingu (nimetatud ka Luksemburgi lepinguks), millega 1957. aasta 1. jaanuaril liideti Saarimaa Lääne-Saksamaaga. Novembrist 1947 kuni 29. juunini 1959 oli Saarimaal käibel Prantsuse (vana) frank, mis seepeale vahetati välja Lääne-Saksa marga vastu kursiga 100 franki = 0,8507 marka. 1947–1955 Johannes Hoffmann (Saarimaa Kristlik Rahvapartei) 1955–1956 Heinrich Welsch (parteitu) 1956–1957 Hubert Ney (Kristlik-Demokraatlik Liit) 1957–1959 Egon Reinert (Kristlik-Demokraatlik Liit) 1959–1979 Franz-Josef Röder (Kristlik-Demokraatlik Liit) 1979 Werner Klumpp (kohusetäitja, Vaba Demokraatlik Partei) 1979–1985 Werner Zeyer (Kristlik-Demokraatlik Liit) 1985–1998 Oskar Lafontaine (Saksamaa Sotsiaaldemokraatlik Partei) 1998–1999 Reinhard Klimmt (Saksamaa Sotsiaaldemokraatlik Partei) 1999–2011 Peter Müller (Kristlik-Demokraatlik Liit) 2011–2018 Annegret Kramp-Karrenbauer (Kristlik-Demokraatlik Liit) 2018– Tobias Hans (Kristlik-Demokraatlik Liit) Monnet' plaan Das Saarland in Kürze, vaadatud 27.03.2022. Saarimaa koduleht
Eesti Segakooride Liit

Eesti Segakooride Liit (lühend ESL) on mittetulundusühing, mille eesmärk on segakoorilaulu edendamine. Organisatsioon ühendab 69 segakoori ja kuulub Eesti Kooriühingusse. Liit korraldab mitut regulaarset muusikaüritust, sealhulgas iga-aastast segakooride võistulaulmist, mida tuntakse ka Tuljaku konkursina. Eesti segakooride loend Eesti Segakooride Liidu koduleht
Eesti segakooride võistulaulmine

Eesti segakooride võistulaulmine Tuljak on Eesti Segakooride Liidu korraldatav iga-aastane Eesti segakooride ja -ansamblite konkurss. Festivalid toimuvad veebruarikuus Tartus. Peale erinevate kategooriate võistluste konkureeritakse eraldi Miina Härma "Tuljaku" parima esituse auhinnale. Eesti Segakooride Liidu koduleht
Püüa kinni, kui suudad

"Püüa kinni, kui suudad" ehk inglise keeles "Catch Me If You Can" on mitme filmi pealkiri: "Püüa kinni, kui suudad", USA-Kanada märulikomöödia (1998) "Püüa kinni, kui suudad", Steven Spielbergi film Leonardo DiCaprio ja Tom Hanksiga peaosades (2002)
Sünkroonsus (Jung)

Sünkroonsus (kreeka keelest syn, 'koos' + chronos‚ 'aeg', saksa keeles Synchronizität, inglise keeles synchronicity) on psühholoogias Šveitsi psühholoogi Carl Gustav Jungi poolt kasutusele võetud mõiste, millega ta mõtles "ajaliselt kokkulangevatele akausaalsetele sündmustele," "tähendusrikastele kokkusattumistele," st seaduspärasustele, mida ei saa seletada põhjuslikkuse abil. Jung kirjutas sünkroonsusest esimest korda tekstis "Naturerklärung und Psyche: Synchronizität als ein Prinzip akausaler Zusammenhänge" (1952). üheaegsus diakroonia ja sünkroonia
Lawrence Kohlberg

Lawrence Kohlberg (25. oktoober 1927 Bronxville New York – 19. jaanuar 1987 Boston) oli ameerika psühholoog, Chicago ja Harvardi ülikooli õppejõud (haridus- ja sotsiaalpsühholoogia professor). 1958. aastal avaldas Lawrence Kohlberg uurimuse, mis haakus nii positivistide kui ka biheivioristidega – esitades moraalse arengu teooria, milles olid ühendatud teaduse ja moraalsed väärtused ning mis põhines kognitiivsel põhjendatusel (s.t mitte käitumisel). Kohlbergi ideed põhinevad šveitsi arengupsühholoogi Jean Piaget' töödel, olulist tähelepanu moraalse arengu teooria väljatöötamisel pööras ta Sokratesele. Carol Gibb Hardingu meelest olevat Kohlberg Sokratese lugenud nende väheste inimeste hulka, kes on saavutanud tema teooria kohaselt VI arenguastme. Kohlbergi moraalse arengu teooria väidab, et moraalne põhjendamine, mis on eetilise käitumise aluseks, omab 6 eristatavat arengutaset, millest iga järgmine vastab moraalsetele dilemmadele adekvaatsemalt kui eelmine. Et mõõta taset, millel inimene moraalselt opereerib, töötas Kohlberg välja rafineeritud intervjuu-protsessi. Selles esitatakse hüpoteetilisi situatsioone, milles esineb moraalne dilemma. Inimese vastused dilemmale ja esitatud põhjendused määravad, millisel moraalse arengu etapil inimene asub. Kohlberg märkas, et lapsed läbivad kasvades teatud moraalse arengu etappe viisil, mis talle tundus hämmastavalt sarnane Piaget' hästituntud kognitiivse arengu etappidega. Oma tähelepanekud ja katsed laste ja täiskasvanutega üldistas ta oma moraalse arengu teooriaks, milles ta väitis, et inimesed arenevad ühelt moraalse arengu etapilt teisele ühesugusel viisil, ilma etappide järjekorda muutmata ning etappe vahele jätmata. Etappide näol on tegemist kvalitatiivselt erinevate mõtlemise ning probleemide lahendamise viisidega. Kohlbergi teooria esimesed 5 etappi on leidnud kinnitust hilisemates longituud- ja kultuuridevaheliste uuringutes,, samuti kultuuridevahelistes uuringutes, mis on läbi viidud Türgis, Taiwanil, Yucatanil, Hondurases, Indias, Ameerika Ühendriikides, Kanadas, Suurbritannias ja Iisraelis. Kohlberg on väga populaarne. 20. sajandi väljapaistvamatest psühholoogidest oli Kohlberg 16. kohal psühholoogiaõpikutes tsiteerituselt ning 30. kohal üldiselt tsiteerituselt (Haggbloom et al. (2002); The 100 Most Eminent Psychologists of the 20th Century. Review of General Psychology, 6, 139-152). Üks tema tuntumaid kriitikuid oli ta õpilane Carol Gilligan. Heinzi dilemma Carol Gibb Harding. "Moral Dilemmas: Philosophical and Psychological Issues in the Development of Moral Reasoning", lk 32, Precedent Publishing, Google'i raamatu veebiversioon (vaadatud 21.11.2015)(inglise keeles) Murray. An overview of moral development and moral education. 2002. Vaadatud 21.11.2015 veebilehel Studies in Moral Development and Education Kohkberg's Stages of Moral Development - Implications for Theology, 1986, compiled Rachel M. Cory Henry Epps. "Ethics", III köide, lk 55–71
Lubuszi vojevoodkond

Lubuszi vojevoodkond on vojevoodkond (haldusüksus) Poolas. Vojevoodkond jaguneb kaheks maakonna õigustega linnaks: Gorzów Wielkopolski Zielona Góra ja 12 maakonnaks: Gorzów Wielkopolski maakond Krosno Odrzańskie maakond (Krosno Odrzańskie) Międzyrzeczi maakond (Międzyrzecz) Nowa Sóli maakond (Nowa Sól) Słubice maakond (Słubice) Strzelce Krajeńskie maakond (Strzelce Krajeńskie, Drezdenko) Sulęcini maakond (Sulęcin) Świebodzini maakond (Świebodzin) Żagańi maakond (Żagań) Żary maakond (Żary) Zielona Góra maakond Wschowa maakond (Wschowa) Brandenburg http://stat.gov.pl/obszary-tematyczne/ludnosc/ludnosc/ludnosc-stan-i-struktura-ludnosci-oraz-ruch-naturalny-w-przekroju-terytorialnym-w-2014-r-stanu-w-dniu-30-vi-2014-r,6,12.html Województwo Lubuskie
Tahkuna tuletorn

Tahkuna tuletorn (VA reg. nr. 645) on tuletorn Hiiumaal Tahkuna poolsaare põhjatipus. Metalltorn on kujult kooniline, tipus laternaruumi ja rõduga. Torni kõrgus on 43 m, tule kõrgus merepinnast on samuti 43 m. Tuletorni geograafilised koordinaadid on 59° 5′ 29″ N, 22° 35′ 10″ E. Tuletorni lähedal asub mälestusmärk Estonia katastroofis hukkunud laste mälestuseks. Tuletorni tuli põleb pimedal ajal aasta läbi. Tuli on nähtav 12 meremiili kaugusele, tule sektor on piiratud 95°–253,5° ning seega nähtav ainult põhja poolt lähenevale alusele. Tule töötsükkel kestab 15 sekundit. Tuli põleb 2 sekundiks, on 2 sekundiks varjutatud, põleb veel 2 sekundiks ning on 9 sekundiks varjutatud. 1983. aastal andis NSV Liit välja Tahkuna tuletorniga postmargi. 2015. aastal andis vastava postmargi, esimese päeva ümbriku ja maksimumkaardi välja Eesti Post. Alumisele ringrõdule pääseb ukse kaudu tuletorni sisemusest. Vana laternaruum Ringtrepp Sellistest plaatidest on tuletorn kokku monteeritud Tahkuna tuletorn Veeteede Ameti navigatsioonimärkide registris https://pood.post.ee/?id=1595&product_id=8837&c_tpl=1019 Eeskujulik tuletorn Tahkonas. Uus Eesti, 18. september 1937, nr. 253, lk. 14. Tahkuna tuletorn kultuurimälestiste riiklikus registris Tahkuna tuletorn navigatsioonimärkide andmekogus
L'acqua... il fuoco

"L'acqua... il fuoco" on 2003. aasta itaalia film.
Home Room

"Home Room" on 2002. aasta USA mängufilm, mille režissöör on Paul F. Ryan. Film räägib koolitulistamisest, mille tagajärjel saab surma 9 õpilast ja 1 raskelt haavata. Peaosi mängivad Erika Christensen, Busy Philipps ja Victor Garber. Columbine'i koolitulistamine
Monique (film)

"Monique" on Valérie Guignabodet' komöödiafilm, mis esilinastus 21. augustil 2002.
Tillmann Bredenbach

Tillmann Bredenbach (1526–1587) oli saksa katoliiklik vaimulik ja kirjamees, Kölni. Tartu ja Antwerpeni raehärra. Bredenbachi kuulsus põhineb tema ladinakeelsel kirjatööl Liivi sõja algusest, mis kannab pealkirja "Historia belli Livonici" (Liivi sõdade ajalugu). Ta käsitleb seal peamiselt Tartu piiskopkonna langemist, tuginedes peamiselt endise Tartu toomhärra Christian Olmeni jutule. Samuti vaatleb ta, nagu seda on tehtud enamikus toonastes ajalooteostes, lühidalt Vana-Liivimaa avastamis- ja vallutuslugu ning eelnevaid sõdu venelastega, eriti muidugi Wolter von Plettenbergi aegset Liivi-Moskva sõda. Ehkki tema teos on leppimatult luterlusevaenulik (selle usu levikut peabki ta Liivimaa hädade peapõhjuseks) ning sageli ka ajaloolisest reaalsusest tugevalt kaugenev (jumalik vahelesegamine, üle 300 000 venelase linnuseid piiramas), leidub selles ka palju ajalooliselt väärtuslikku materjali, näiteks 1520. aastate usupuhastuse ja üldise meelsuse kohta sõjaeelsel Liivimaal. Bredenbach alustas raamatu kirjutamist 1558. aastal, mil Olmen Saksamaale tuli, ning esmatrükk ilmus tõenäoliselt 1564. aastal (1558. aastat, mida on mõnikord arvatud esmatrüki ilmumisdaatumiks, ei saa kuigi reaalseks pidada). 1565. aastal sai Bredenbach Ingolstadti ülikoolis usuteaduste doktori kraadi ning oli juba varem saanud mitmel pool toomhärraks. 1569. aastal sai temast aga Bonni vaimuliku kolleegiumi esimees. Allgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 246 Historia Belli Livonici Qvod Magnvs Moscovitarvm Dvx, Contra Livones Gessit : Vna cum breui narratione praeclarae eius victoriae qua paucis abhinc mensibus Lituani vicissim, contra Moschouitas potiti fuerunt, 1564 Sulev Vahtre. Tillmann Bredenbachi Liivi sõdade ajalugu. Ajalooline Ajakiri 2001, nr. 1/2, lk. 15–24. Hans Kruus. Eesti ajaloo lugemik. I: valitud lugemispalad Eesti ajaloo alalt 1561. aastani. Tallinn: Eesti Kirjanduse Selts, 1924. Lk-d 223-224.
Maisi-roninastik

Maisi-roninastik (Pantherophis guttatus) on Colubridae sugukonna maoliik. 1978. klassifitseeriti maisi-roninastik roninastikute perekonda Elaphe. Maisironinastikud liigitatakse roomajate andmebaasis maoperekonda Pantherophis. Neid kägistajamadusid võib kohata Ameerika Ühendriikides. Seltsilisloomadena ka Eestis ja mitmel pool mujal. Loomade elu, 5:277. Sissekanne ADW-s Sissekanne CoL-is Sissekanne IUCN-is Sissekanne NCBI Taxonomy database'is Sissekanne Roomajate andmebaasis FOTO: Pärnu tänavatel uitas öösel eksootiline madu, www.DELFI.ee, 9. oktoober 2013, veebiversioon (vaadatud 9.10.2013) Videod YouTube'i video: Maisi-roninastik kestumas, veebiversioon (vaadatud 14.11.2014)
Alice Prin

Alice Ernestine Prin (tuntud ka nimedega Kiki ja Montparnasse'i Kiki; 2. oktoober 1901 – 29. aprill 1953) oli prantsuse ööklubide laulja, skulptorite modell, näitleja ning kunstnik. Aastal 1996 nimetasid biograafid Billy Klüver ja Julie Martin teda "20. sajandi esimeseks õigeks iseseisvaks naiseks".
Väegrupp Don

Väegrupp Don (saksa keeles Heeresgruppe Don) oli Teises maailmasõjas Saksamaa armee koosseisus sõdinud väeüksus Moodustati 21. novembril 1942. 11. armee staabi ümberformeerimisega. Peale Punaarmee läbimurret lõunarindel asus väegrupp väegruppide A ja B vahel positsioonile. Peale väegrupi B laialisaatmist nimetati ümber väegrupiks Süd. Erich von Mannstein (21.11.1942) Detsember 1942.: Rünnakugrupp Hollidt Rumeenia 3. armee 6. armee Armeegrupp Hoth Jaanuar 1942.: Armeegrupp Hollidt 6. armee Armeegrupp Hoth Rumeenia 3. armee Veebruar 1943.: 1. tankiarmee Armeegrupp Hollidt 6. armee 4. tankiarmee Rumeenia 3. armee Rumeenia 4. armee
Väegrupp E

Väegrupp E (saksa keeles Heeresgruppe E) oli Teises maailmasõjas Saksamaa vägede koosseisus võidelnud väeüksus. Moodustati 1. jaanuaril 1943 12. armee juhatusest ja Wermachtbefehlshaber Südostist. Kuni 26. augustini 1943 täitis ka paralleelselt Oberbefehlshaber Südosti ülesandeid. väegrupile allusid Jugoslaavias ja Kreekal asunud Saksa garnisoniväed. Alexander Löhr (1.01.1943) Veebruar 1943.: Kreetal: 22. jalaväediviis 11. Luftwaffe välidiviis Itaalia diviis Sienna Serbias: 704. jalaväediviis Bulgaaria I korpus Horvaatias: 714. jalaväediviis 717. jalaväediviis 718. jalaväediviis SS mägidiviis Prinz Eugen 369. jalaväediviis 373. jalaväediviis 187. jalaväediviis Juuli 1943.: Kreetal: 22. jalaväediviis Itaalia diviis Sienna Lõuna-Kreekas: 11. Luftwaffe välidiviis 104. kergejalaväediviis Salonikis: 1. mägidiviis Serbias: 297. jalaväediviis Bulgaaria 7. diviis Bulgaaria 9. diviis Bulgaaria 21. diviis Horvaatias: 100. kergejalaväediviis 114. kergejalaväediviis 118. jalaväediviis SS mägidiviis Prinz Eugen 369. jalaväediviis 187. jalaväediviis 373. jalaväediviis August 1944.: LXVII korpus LXXXXI korpus XXII korpus 22. jalaväediviis 133. jalaväediviis Sturmbrigaad Rhodos Kindlusbrigaad 967 Kindlusbrigaad 968 KindlusBrigaad 939 Jaanuar 1945.: XXXIV korpus XXI korpus LXXXXI korpus 133. jalaväediviis Kindlusbrigaad 939 Kindlusbrigaad 968 Märts 1945.: LXXXXI korpus XXXXIV korpus XV korpus Mai 1945.: 2. tankiarmee XV SS Kasakakorpus XXI korpus LXIX korpus XV korpus LXXXXI korpus LXXXXVII korpus XXXIV korpus
Väegrupp F

Väegrupp F (saksa keeles Heeresgruppe F) oli Teise maalilmasõja ajal Saksamaa armees teeninud väeüksus. Moodustati 12. augustil 1943, et kontrollida Saksa operatiiv- ja okupatsioonivägesid Balkanil. Väegrupp kandis samal ajal ka OberbefehlShaber Südosti nime. Saadeti laiali 25. märtsil 1945. Maximilian Freiherr von Weichs (26.08.1943) September 1943 Väegrupp E 2. tankiarmee Jaanuar 1944 Väegrupp E 2. tankiarmee Oktoober 1944 Armeegrupp Serbien Väegrupp E 2. tankiarmee Jaanuar 1945 Väegrupp E
Elizabeth Taylor

Dame Elizabeth Rosemond Taylor DBE (27. veebruar 1932 – 23. märts 2011) oli Briti päritolu USA filminäitleja. 1999. aastal Ameerika Filmiinstituudi avaldatud edetabeli "AFI's 100 Years...100 Stars" tulemuste põhjal asub Taylor naisstaaride edetabelis seitsmendal kohal. 1985. aastal anti talle Cecil B. DeMille'i nimeline elutööauhind. Elizabeth Taylor sündis 27. veebruaril 1932 Londonis. Tema vanemad olid Kansase osariigist pärit ameeriklased, kes elasid Inglismaal. Isa Francis Lenn Taylor (1897–1968) oli kunstimaakler. Ema Sara Viola Warmbrodti (lavanimi Sara Sothern) (1896–1994) oli näitleja, kes lõpetas karjääri, kui abiellus 1926. aastal New Yorgis Francis Lenn Tayloriga. Elizabeth oli kahelapselise pere noorem laps. Vend Howard Taylor sündis 1929. aastal. Elizabethi kaks eesnime on pandud tema vanaema Elizabeth Mary (Rosemond) Taylori auks. Enne II maailmasõda siirdus pere elama Ameerika Ühendriikidesse Los Angelesse. Seal tutvustati Taylorite peret Andrea Berensile, kes oli Universal Picturesi esimees ja peamine aktsionär Hollywoodis. Peagi hakkas üks Ameerika Ühendriikide suurimaid meediakontserne Metro-Goldwyn-Mayer Elizabethi vastu huvi tundma, kuid koostööleping jäi sõlmimata, sest ta ei osanud laulda. Aastal 1941 sõlmis Elizabeth Tayloriga kuuekuuse lepingu Universal Pictures, millega ta teenis 100 dollarit nädalas. Taylor debüteeris üheksa-aastaselt filmis "There's One Born Every Minute". See jäi tema esimeseks ja viimaseks filmiks Universal Picturesis, kuna tema leping katkestati. Aastal 1942 sõlmis Metro-Goldwyn-Mayer Tayloriga kolmekuuse lepingu, et ta mängiks filmis "Lassie Come Home" Priscillat. Tuntuse tõi talle 12-aastaselt mängitud roll filmis "National Velvet". Elizabeth Taylor mängis oma ligi 70-aastase karjääri jooksul rohkem kui 50 filmis. ""Actress Elizabeth Taylor dies at age 79"". The Boston Globe (inglise). Vaadatud 26.02.2012. ""AFI's 100 Years...100 Stars"". afi.com (inglise). Vaadatud 26.02.2012. Elizabeth Taylor andmekogus IMDb (inglise)
Andrei Rubljov

Andrei Rubljov (vene Андрей Рублёв; umbes 1370 – 29. jaanuar 1430) oli vene maalikunstnik. Aastal 1988 kuulutas Vene Õigeusu Kirik ta pühakuks. Andrei Rubljov oli vanavene kunsti erakordne meister, Theophanes Kreeklase õpilane. Olles munk ja ikoonimaalija, elas ta Troitse-Sergi kloostris, hiljem Moskva Androniku kloostris. Kroonika andmetel võttis Andrei Rubljov osa Moskva Kremli Blagoveštšenski katedraali ja Vladimiri Uspenski katedraali ikonostaasi ja freskode ning Troitse-Sergi kloostri Troitski peakiriku ikonostaasi loomisest. Troitski peakirikule maalis ta (umbes 1411) oma parima teose, hingestatud ikooni "Kolmainsus" (Tretjakovi galerii). Andrei Rubljov on 15. sajandi Moskva ikoonimaalikoolkonna ja vene ikonostaasi klassikalise vormi rajaja. "Andrei Rubljov" ("Андрей Рублёв" 1966, NSV Liit), stsenaristid Andrei Tarkovski ja Andrei Mihhalkov-Kontšalovski. Lubati ekraanile alles 1971. aastal. Daniil Tšornõi
Cuiabá jõgi

Cuiabá on jõgi Lõuna-Ameerikas. Algab Mato Grosso lavamaalt. Voolab valdavalt edelasse ja lõunasse. Suubub vasakult Paraguay jõkke. Jõe ääres asub samanimeline linn.
Tuamotu saared

Tuamotu saared on saarestik Polüneesias, osa Prantsuse Polüneesiast. Pindala 885 ruutkilomeetrit. Peale Makatea on tegu madalate atollidega. Anaa Apataki Aratika Arutua Désappointementi saared  Tuamotu saared – pildid, videod ja helifailid Wikimedia Commonsis
Brandenburg

Brandenburg on Saksamaa liidumaa. Selle liidumaa lõunaosa on kakskeelne, sest seal elab ka vähemusrahvus sorbid, kelle asuala ulatub ka üle liidumaa piiri Saksimaa liidumaa põhjaossa. Liidumaal on 14 kreisi ja 4 kreisivaba linna. (sulgudes halduskeskus) Barnimi kreis, (Eberswalde) Dahme-Spreewaldi kreis, (Lübben) Elbe-Elsteri kreis, (Herzberg) Havellandi kreis, (Rathenow) Märkisch-Oderlandi kreis, (Seelow) Oberhaveli kreis, (Oranienburg) Oberspreewald-Lausitzi kreis, (Senftenberg) Oder-Spree kreis, (Beeskow) Ostprignitz-Ruppini kreis, (Neuruppin) Potsdam-Mittelmarki kreis, (Belzig) Prignitzi kreis, (Perleberg) Spree-Neiße kreis (Forst) Teltow-Flämingi kreis, (Luckenwalde) Uckermarki kreis, (Prenzlau) Brandenburg Cottbus Frankfurt Oderi ääres Potsdam Püha-Rooma keisririigi Brandenburgi mark (1157–1815) Preisimaa kuningriik, mida koos Brandenburgi aladega valitses 1701. aastast Brandenburgi markkrahv Friedrich III, Preisimaa kuningas Friedrich I nime all Brandenburg-Preisimaa Lubuszi vojevoodkond Berliini ja Brandenburgi ühinemine 2024. aasta Brandenburgi parlamendivalimised https://www.statistik-berlin-brandenburg.de/publikationen/otab/2014/OT_A01-12-00_124_201312_BB.pdf Koduleht Brandenburgi ajalooportaal
Endel Kitse

Endel Kitse (12. juuni 1928 – 10. märts 2007) oli eesti mullateadlane ja ökoloog, aastast 1975 bioloogiadoktor. Lõpetanud Viljandi 2. Keskkooli, alustas ta 1947. aastal õpinguid Tartu Riiklikus Ülikoolis põllumajanduse erialal. Eesti Põllumajanduse Akadeemia asutamise järel läks ta üle sellesse õppeasutusse, lõpetades sealse agronoomiateaduskonna esimese lennu aastal 1952. Endel Kitse esimeseks töökohaks oli Jõgeva Sordiaretusjaam, kuhu ta asus tööle juba üliõpilasena. Hiljem oli tema elu ja tegevus seotud peamiselt Eesti Põllumajanduse Akadeemiaga, kus ta töötas mullateaduse ja agrokeemia kateedris. Aastal 1957 kaitses Endel Kitse kandidaaditöö mullaanalüüside metoodilistes küsimustes. 1975 promoveeriti ta doktoriks uurimistöö eest mullafüüsika alal. Töötas professorina 1977–1993. Teda peetakse mullafüüsika uurimissuuna rajajaks Eestis, kelle poolt läbi viidud uuringute tulemusi kasutatakse mullateaduses tänaseni, eelkõige muldade füüsikaliste ja hüdrofüüsikaliste omaduste määramisel. Samuti pärines temalt metoodika kahekihilisel lähtekivimil kujunenud muldade kobestamiseks. Lisaks tegeles doktor Kitse põlevkivikarjääride põllumajandusliku taaskasutuse võimaluste uurimisega. Ta suri pärast pikka haigust märtsis 2007.
Kaks elu

Eestikeelset pealkirja "Kaks elu" kannab mitu filmi. "Kaks elu", Vene 1961. aasta draamafilm ("Dve žizni") "Kaks elu", USA 2000. aasta romantiline põnevik ("Passion of Mind") "Kaks elu", Saksamaa/Norra 2012. aasta draamafilm ("Zwei Leben")
Kuldkarikas

Kuldkarikas (Solandra) on taimede perekond maavitsaliste sugukonnast. Kuldkarikatel on väga suured õied ja läikivad lehed. Nad kasvavad Lääne-Indias, Mehhikos ja Lõuna-Ameerikas. Solandra brevicalyx (armu-kuldkarikas) Solandra grandiflora Solandra longiflora Solandra maxima (suur kuldkarikas)
Kuldne karikas

"Kuldne karikas" (The Golden Bowl) on Henry Jamesi romaan aastast 1904. James Ivory on teinud selle järgi filmi "Kuldne karikas".
Ali Sabieh

Ali Sabieh on linn lõuna Djiboutis, Ali Sabiehi piirkonna halduskeskus.
Imaginaarühik

Arvu, mille ruut on –1, nimetatakse imaginaarühikuks ja tähistatakse sümboliga i, st. i = − 1 {\displaystyle i={\sqrt {-1}}} . Imaginaarühiku abil saab esitada ruutjuuri negatiivsetest arvudest, näiteks: − 16 = 16 ⋅ ( − 1 ) = 16 ⋅ − 1 = 4 − 1 = 4 i {\displaystyle {\sqrt {-16}}={\sqrt {16\cdot (-1)}}={\sqrt {16}}\cdot {\sqrt {-1}}=4{\sqrt {-1}}=4i} − 10000 = 10000 ⋅ ( − 1 ) = 100 ⋅ − 1 = 100 i {\displaystyle {\sqrt {-10000}}={\sqrt {10000\cdot (-1)}}=100\cdot {\sqrt {-1}}=100i} Üldiselt: Kui c > 0 {\displaystyle c>0} , siis − c = c ⋅ ( − 1 ) = c ⋅ − 1 = c ⋅ i {\displaystyle {\sqrt {-c}}={\sqrt {c\cdot (-1)}}={\sqrt {c}}\cdot {\sqrt {-1}}={\sqrt {c}}\cdot i} i1+4n = i, i2+4n = i · i = –1, i3+4n = i · i2+4n = i · –1 = –i, i4+4n = i · i3+4n = i · –i = –i2 = 1, kus n on täisarv. Imaginaararv
Arta

Arta on linn Djiboutis. Arta piirkonna halduskeskus.